Lupta UE împotriva practicilor fiscale dăunătoare sistemice: încă există breșe în zidul de apărare
Consolidarea măsurilor UE de apărare împotriva regimurilor fiscale dăunătoare și a evitării obligațiilor fiscale de către întreprinderi nu a eliminat toate lacunele. Aceasta este concluzia unui nou raport al Curții de Conturi Europene. Cum impozitarea directă este o prerogativă a statelor sale membre, UE nu a putut construi decât un prim zid de apărare. Iar acest zid nu este de netrecut, deoarece interpretarea măsurilor de protecție variază de la un stat membru la altul și nu există un cadru comun de monitorizare a performanței.